ખાસ કરીને સરકાર જીએસટીનાં રિટર્ન ભરવાની પ્રક્રિયાને વધુ ને વધુ સરળ બને તેના ઉપર ભાર મૂકી રહી છે અને તેના માટે ડ્રાફ્ટમાં ફેરફાર કરી રહી છે. ખાસ કરીને ટેક્નોલોજીનો મહત્તમ ઉપયોગ કરીને વેપારીઓ સરળતાથી ઓનલાઇન રિટર્ન ભરી શકે તે માટેની એપ્લિકેશન ડેવલપ કરવા પર સરકાર ગંભીરતાથી વિચારી રહી છે. ઇનપુટ ક્રેડિટના નિયમોમાં પણ સરળીકરણ કરવામાં આવશે. દરમિયાન આસામ, બિહાર બાદ ઝારખંડ ત્રીજું રાજ્ય બન્યું છે કે જેણે જીએસટી બિલને વિધાનસભામાં પસાર કર્યું છે.